**პედაგოგიური პრაქტიკის კვლევა**

**საკვლევი თემა:**

 **შემაჯამებელი სამუშაოს დაბალი შეფასებების მიზეზი მიმდინარე**

 **აკადემიურ შედეგებთან შედარებით**

**მასწავლებლის პროფესიული სტანდარტის მოთხოვნაა---- მასწავლებლებში პრაქტიკული კვლევების კომპეტენციის უნარის ფლობა.**

 **„მასწავლებელი არის სწავლისა და სწავლების ეფექტიანობის კვლევის ინიციატორი, კვლევის შედეგებზე დაყრდნობით შეიმუშავებს რეკომენდაციებს და უზიარებს კოლეგებს“ (მასწავლებლის პროფესიული სტანდარტი)**

კვლევის ავტორი: სსიპ ბათუმის N2 საჯარო სკოლის ქართული ენისა და ლიტერატურის

მარიზა აბაშიძე

2017-18 სასწ. წელი

სარჩევი:

1. პრობლემა და საკვლევი საკითხი; (გვ.3-4)
2. ლიტერატურის მიმოხილვა;(გვ.4)
3. კვლევის მიზნები და მეთოდები; (გვ.5)
4. საკვლევი პრობლემის მიზეზების დადგენა;(გვ.6-7-8)
5. გამოკითხვის შედეგების ანალიზი;(გვ.9-10-11-12-13)
6. სამიზნე ჯგუფის შერჩევა;(გვ.13)
7. ინტერვენციის დაგეგმვა და განხორციელება;(გვ.14-15)
8. შედეგების ანალიზი;(გვ.15)
9. დასკვნა; (გვ.15)
10. რეფლექსია; (გვ.16)
11. გამოყენებული ლიტერატურა;(გვ.16-17)

 **პრობლემა და საკვლევი საკითხები**

 ეროვნული სასწავლო გეგმის მიხედვით, შემაჯამებელი სამუშაოების ჩატარება სასწავლო პროცესის ერთ-ერთი სავალდებულო კომპონენტია.ესგ-ის მიხედვით, ქართულში სასწავლო წლის განმავლობაში თითოეულ კლასში დაგეგმილია 8-9 შემაჯამებელი სამუშაო.

 რეალობა სკოლაში შემდეგნაიარია: მიმდინარე შეფასების შედეგები მაღალია, შემაჯამებელი სამუშაოს შეფასება კი შედარებით დაბალი.რაც იწვევს: მოსწავლის მოტივაციის შესუსტებას, მშობლის უკმაყოფილებას.მასწავლებელი კი პრობლემის პირისპირ რჩება--მის მიერ დაწერილი მიმდინარე შეფასების შედეგები მაღალია, შემაჯამებელი სამუშაოს შეფასება შედარებით დაბალი.

 პრაქტიკა გვიჩვენებს, რომ რთული და შრომატევადია როგორც მრავალფეროვანი შემაჯამებელი დავალებების შედგენა, ასევე შეფასების კრიტერიუმების სრულფასოვნად ჩამოყალიბება, შემდეგ განზოგადება, მოსწავლეთა ძლიერი და სუსტი მხარეების ჩვენება და ხარისხის გაუმჯობესებაზე ორიენტირებული სტრატეგიების დაგეგმვა.

 მიმაჩნია, რომ ამ პრობლემის კვლევის შედეგის ანალიზი, საშუალებას მომცემს განვსაზღვრო და დავგეგმო სწავლების სტრატეგიები; შემაჯამებელი დავალების სტრუქტურა და ფორმატი მოსწავლეთა საჭიროებებისა და შესაძლებლობების მიხედვით. კვლევის შედეგების გაზიარება მნიშვნელოვანი იქნება ყველა საგნის მასწავლებლისთვის, ვინაიდან მსგავსი პრობლემა სხვა კათედრის მასწავლებელებსაც აქვთ; და რაც მთავარია გაუმჯობესდება მოსწავლეთა მიღწევები.

 ნებისმიერი პრაქტიკული კვლევა იწყება პრობლემით, მიმაჩნია რომ საკითხი აქტუალურია და წარმოგიდგენთ პრაქტიკული კვლევის ანგარიშს.

 დაკვირვების საგნად შევარჩიე VI და XII კლასების მოსწავლეთა მიმდინარე და შემაჯამებელი შეფასებები.

I სემესტრისთვის VI კლასში გათვალისწინებული 4-5 შემაჯამებელი ჩატარებულია. თუკი თვალს გადავავლებთ ჩატარებული წერების ქულებს, მარტივია პრობლემის იდენტიფიცირება. მშობლების პროტესტს იწვევს მეექვსე კლასში შემაჯამებელ სამუშაოებში ბავშვების მიერ მიღებული დაბალი ქულები მიმდინარე აკადემიურ შეფასებასთან მიმართებით. მოსწავლეებიც ემოციურად რეაგირებენ დაბალ ნიშნებზე. ამიტომაც გადავწყვიტე, საკვლევ თემად სწორედ ეს საკითხი ამერჩია და მომეძებნა პრობლემის გადაჭრის გზები.

 იმავე პრობლემას ვაწყდები XII კლასის მოსწავლეთა განმსაზღვრელი შეფასების ანალიზისას. განსაკუთრებით დაბალი ქულებითაა შეფასებული კომპლექსური შემაჯამებელი დავალებები.

 **ლიტერატურის მიმოხილვა**

 კვლევაზე მუშაობის დაწყებამდე მოვიძიე და დავამუშავე სხვადასხვა ლიტერატურა, როგორც წერილობითი წყაროები, ასევე გამოვიყენეთ ინტერნეტრესურსები.

**“მასწავლებლის საქმიანობი დაწყების, პროფესიული განვითარებისა და კარიერული წინსვლის სქემის გზამკვლევი“ნაწ.II.** იგი საუკეთესო რესურსია მასწავლებლებისთვის. დეტალურად არის გაწერილი კვლევასთან დაკავშირებული ის ნაბიჟები და ეტაპები, რაც მასწავლებელმა უნდა განახორციელოს კვლევის დროს.

**სოფიკო ლობჟანიძის სტატია „როგორ წარვმართოთ პედაგოგიური კვლევები“** იძლევა პროფესიულ რჩევებს, თუ რა არის პედაგოგიური პრაქტიკის კვლევა, როგორ განვსაზღვროთ საკვლევი თემა, როგორ გადავამოწმოთ, გვაქვს თუ არა სწორად შერჩეული პრობლემა, რა მეთოდები უნდა გამოვიყენოთ.

 **რობერტ გოუერისა და ჯონ საფიერის „სწავლების უნარების განვითარება“--**განათლების სპეციალისტების შეფასებას მასწავლებელთა მოდერნიზაციის ყველაზე მძლავრ ბერკეტად განიხილავენ. მათი აზრით, შეფასების სისტემა პედაგოგებს აიძულებს სწავლების მკაფიო მიზნები დასახონ. შეფასება კარნახობს მათ, თუ რა ასწავლონ, როგორ ასწავლონ, რა დრო დაუთმონ ცალკეულ თემებს და რომელი აქტივობების შესრულება სთხოვონ მოსწავლეებს.

**დიმიტრი უზნაძე „ბავშვის ფსიქოლოგია“--**განხილულია ბავშვის ფსიქიკური განვითარების ძირითადი კანონზომიერებანი და გამოთქმულია საინტერესო მოსაზრებები განვითარების პრობლემაზე, ასევე სწავლის, თამაშის შემოქმედების და ა.შ. საკითხებზე.

 საკვლევი თემის შერჩევის შემდეგ ჩამოვაყალიბე **კვლევის მიზნები:**

* შემაჯამებელი სამუშაოს შეფასებების შედარება მიმდინარე აკადემიურ მოსწრებასთან;
* არსებული განსხვავებების მიზეზების დადგენა;
* ინტერვენციების დაგეგმვ;ა
* მიღებული შედეგების აღწერა და შედარება წინარე შედეგებთან.

  **კვლევის მეთოდები:**

კვლევის ეფექტურად წარმართვისათვის შევარჩიე კვლევის რამდენიმე მეთოდი.

კვლევის მთავარ კითხვაში აღნიშნული პრობლემების მიზეზის დადგენაში დაგვეხმარება შემდეგ ქვეკითხვებზე პასუხის გაცემა:

* + - რამდენად ხშირად იყენებდნენ დაწყებით საფეხურზე მასწავლებლები განმავითარებელ შეფასებებს.
		- თუ წერდნენ, რა სახით წერდნენ?
		- თუ არ წერდნენ, რა იყო ამის მიზეზი?
		- იწერება თუ არა მეექვსე კლასში შემაჯამებელთან ერთად განმავითარებელი შეფასება?
		- რატომ იწვევს შემაჯამებელი შეფასება მშობლების პროტესტს?
		- აცნობდნენ თუ არა მასწავლებლები მშობელს მოსწავლეთა შეფასების სქემებს და გასაგები იყო თუ არა მათთვის შეფასების კრიტერიუმები?
		- კლასის დამრიგებელი აცნობდა თუ არა (განმავითარებელი შეფასების სახით) მშობლებს შვილის მდგომარეობას და ეფექტური იყო თუ არა მათთვის ეს უკანასკნელი?
		- გამოიყენებოდა თუ არა X – XI კლასებში შემაჯამებელი წერისას მრავალფეროვანი კომპლექსური დავალებები?
		- იყო თუ არა გათვალისწინებული მოსწავლეთა განვითარების უახლესი ზონა?
		- იყო თუ არა შეფასების კრიტერიუმები წინასწარ ცნობილი მოსწავლეებისათვის?
		- კეთდებოდა თუ არა შედეგების ანალიზი და თუ კეთდებოდა, რა გავლენა იქონია ამან მომდევნო შეფასებებზე?

 ვფიქრობთ, აღნიშნული კვლევის შედეგად დაგეგმილი ინტერვენციები შეამცირებს სხვაობას და უფრო ობიექტურსა და ცოდნასთან შესაბამისს გახდის შეფასებას.

 როცა საკვლევი პრობლემის იდენტიფიცირება მოვახდინე, ზემოთ ჩამოთვლილი მეთოდების გამოყენებით შევეცადე დაგვედგინა პრობლემების მიზეზები, რისთვისაც ჩავატარეთ ინტერვიუ ჩვენი სკოლის პედაგოგებთან. კოლეგებთან გასაუბრების შემდეგ გამოიკვეთა პრობლემის გამომწვევი სხვადასხვა ფაქტორი.

**საკვლევი პრობლემის მიზეზები**

* შემაჯამებელი დავალებების ერთფეროვნება;
* მოსწავლეთა ინდივიდუალური თავისებურებების გაუთვალისწინებლობა;
* მოსწავლეების მიერ შემაჯამებელი სამუშაოს შეფასების კრიტერიუმების არცოდნა;
* შემაჯამებელი სამუშაოს დასრულების შემდეგ დაგვიანებული უკუკავშირი, რაც ,თავის მხრივ, იწვევს მოსწავლის მიერ საკუთარი ნაშრომის შედეგზე ინტერესის დაკარგვას .

 კვლევის სანდოობის გაზრდის მიზნით მონაცემთა შეგროვების მეთოდებად გამოვიყენეთ

* ჩაღრმავებული ინტერვიუები
* მეორადი მონაცემების ანალიზი
* ფოკუსჯგუფი
* ფოკუსირებული დაკვირვება გაკვეთილებზე და კითხვარები

**ფოკუსჯგუფი** ჩატარდა VI კლასის მოსწავლეების მშობლებთან, XII კლასის მოსწავლეებთან. კვლევის მიზანი იყო დაწყებითი კლასების შეფასების სისტემასთან დაკავშირებით მშობლების დამოკიდებულების შესწავლა, XII კლასის მოსწავლეთა დამოკიდებულება შემაჯამებელი დავალებების ფორმატთან და შეფასების სანდოობასთან. რაც დაგვეხმარა კვლევის სწორად წარმართვასა და კითხვარის მომზადებაში (იხ. დანართი 1 და 2)

 ინტერვიუმ სკოლის მოსწავლეებთან საშუალება მოგვცა განგვესაზღვრა მოსწავლეთა დამოკიდებულება შეფასების სისტემის მიმართ. ასვე დაგვეხმარა გაგვერკვია , რამდენად ნათელია მათთვის ის განმავითარებელი შეფასებები, რასაც მათ უწერენ.

 ინტერვიუ ჩატარდა IV-VI კლასის მოსწავლეებთანაც, თითო კლასიდან სამ-სამ მოსწავლესთან (მაღალი, საშუალო და დაბალი აკადემიური მოსწრების თითო მოსწავლესთან )

 IV-VI კლასის პედაგოგებთან ჩატარდა პირისპირ ინტერვიუები. მათ საფუძველზე შევავსეთ წინასწარ მომზადებული კითხვარი. ამით შევძელით შეგვეგროვებინა ინფორმაცია :

* რა სიხშირით აძლევენ მოსწავლეებს წერით დავალებებს (როგორც საშინაო, ასევე საკლასო და შემაჯამებელი სამუშაო)
* რა სიხშირით და რა სახით წერენ განმავითარებელ შეფასებებს

 **ფოკუსირებული დაკვირვება გაკვეთილზე**

 ეფექტური უკუკავშირის კრიტერიუმებზე დაყრდნობით დავაკვირდი საგაკვეთილო პროცესებს IV-VI და XII კლასებში; მასწავლებლის მიერ გაცემული განმავითარებელი კომენტარების ეფექტიანობის დასადგენად.

**მეორადი მონაცემების ანალიზი**

 განმავითარებელი შეფასების ნიმუშების გასაცნობად შევაგროვეთ მეოთხე, მეექვსე და XII კლასების მასწავლებლების მიერ დაწერილი განმავითარებელი შეფასებები. მონაცემები შევკრიბეთ როგორც IV , ასევე VI და XII კლასების მოსწავლეთა რვეულებიდან, რათა დაგვედგინა, კონკრეტულად რა მოცულობის და შინაარსის კომენტარებს წერენ პედაგოგები

 **ფოკუსჯგუფის შედეგების** ანალიზისას გამოვლინდა, რომ მშობლების უმრავლესობა უარყოფითად აფასებდა დაწყებით I-IV კლასებში შემაჯამებელი შეფასების გაუქმებას , რადგანაც მათთვის ბუნდოვანი რჩებოდა საკუთარი შვილის წარმატება, წარუმატებლობა. მათთვის ასევე ბუნდოვანი იყო განმავითარებელი შეფასების არსი.

 ფოკუსჯგუფთან შეხვედრისას გამოიკვეთა ტენდენცია, რომ მშობლები ინფორმაციას არასწორად აღიქვამენ. მაგალითად, მოსწავლემ თუ კონკრეტულ საგანში მიიღო შედარებით დაბალი ქულა, მშობელი ფიქრობს , რომ მასწავლებელი სუბიექტურია შეფასებისას.

 კითხვარების ანალიზის შემდეგ გამოიკვეთა საინტერესო ტენდენციები. მშობელთა უმრავლესობამ დაადასტურა, რომ მათი შვილები კი იღებენ მარტივი ენით დაწერილ წერილობით კომენტარს, მაგრამ იგი მეტნაკლებად ეხმარება თავიანთი შვილების აკადემიური დონის განსაზღვრასა და სწავლის ხელშეწყობაში.

XII კლასის მოსწავლეთა მეტი ნაწილი უჩიოდა წინა წლებში კომპლექსური შემაჯამებელი დავალებების შესრულების გამოუცდელობას. აგრეთვე აღნიშნავდნენ წერითი დავალებების შეფასების რუბრიკების სირთულეს. თუმცა კმაყოფილებას გამოხატავდნენ შეფასების შემდგომი ანალიზის მნიშვნელობისა და საჭიროების შესახებ.

1.იღებდა თუ არა თქვენი შვილი შეფასებას წერილობითი კომენტარის სახით?

დანართი 2. გეხმარებოდათ კომენტარი საკუთარი აკადემიური დონის განსაზღვრაში?

ნახ.3 კითხვარის შედეგები

 რამდენად მნიშვნელოვანად მიგაჩნიათ ქულასთან ერთად კომენტარი ბავშვის

შეფასებისას?

მოსწავლეებთან ინტერვიუს შედეგების ანალიზისას გამოიკვეთა, რომ მოსწავლეები ვრცელ განმავითარებელ შეფასებას იშვიათად იღებენ . რაც შეეხება შემაჯამებელ შეფასებას, აღნიშნავენ , რომ მაღალი ქულის მიღება მოტივაციას შეუქმნიდათ მომდევნო გაკვეთილის უკეთ მოსამზადებლად.

 პირისპირ ინტერვიუმ მომცა ინფორმაცია იმის შესახებ , იღებს თუ არა თითოეული მოსწავლე იმ რაოდენობის განმავითარებელ და შემაჯამებელ შეფასებებს , რომ მას დაეხმაროს თავისი ძლიერი და სუსტი მხარეების გაანალიზებაში.

 IV კლასის მასწავლებელი განმავითარებელი შეფასებების მიცემის დროს ბევრად უფრო ლმობიერი იყო , ვიდრე VI-ში ქულებით შეფასების დროს. VI კლასის მასწავლებლებს გადაჭარბებული მოთხოვნები და მოლოდინები ჰქონდათ მოსწავლეთა მიმართ

 მონაცემთა ანალიზისას გამოიკვეთა რამდენიმე მნიშვნელოვანი მიგნება:

* მკვეთრად განსხვავებული შეფასების სიმბოლოები და შეფასების ტერმინოლოგია IV და VI კლასებში
* შეუსაბამო მოლოდინები ბავშვების მიმართ VI კლასის პედაგოგების მხრიდან
* მშობლების გაურკვევლობა განმავითარებელი შეფასების არსსა და მნიშვნელობაში.

დანართი 2

 N1. კითხვარის შედეგები

. ითვალისწინებთ თუ არა შეფასებისას კომენტარებით მოწოდებულ ინფორმაციას?

N2 კითხვარის შედეგები

გეხმარებოდათ კომენტარი საკუთარი აკადემიური დონის განსაზღვრაში?

 N3.

რამდენად მნიშვნელოვანია შემაჯამებელი დავალების შესრულებამდე მსგავს თემებზე ტესტირების ჩატარებს, რომელიც არ შეფასდება ქულებით?

**სამიზნე ჯგუფის შერჩევა**

 სამიზნე ჯგუფად აღებულია VI და XII კლასები, სადაც შემაჯამებელ სამუშაოებში ფიქსირდებოდა დაბალი აკადემიური შედეგები მიმდინარე შეფასებასთან შედარებით.

 **ინტერვენციების დაგეგმვა**

მოსწავლეთა გამოკითხვისა და კოლეგების მოსაზრებების გათვალისწინებით დავგეგმე სხვადასხვა ინტერვენცია:

* დაწყებითი კლასის მასწავლებლებისათვის საგნობრივი სტანდარტის გაცნობა;
* მშობლებისათვის მოსწავლეთა შეფასებების სისტემის გაცნობა;
* 8-10 წუთიანი ტესტირების ჩატარება შემაჯამებელი დავალებების მსგავს საკითხებზე;
* შემაჯამებელი სამუშაოს ჩატარებამდე პრეტესტის ჩატარება , რომელიც ფასდება მხოლოდ განმავითარებელი შეფასებით;
* პრეტესტის ჩატარებისთანავე მყისიერი უკუკავშირი- ნამუშევრების განხილვა და ძლიერი და სუსტი მხარეების განზოგადება;
* მოსწავლეებთან ერთად შეფასების კრიტერიუმების ჩამოყალიბება და ანალიტიკური შეფასების რუბრიკის შედგენა;
* ბლუმის ტაქსონომიის სხვადასხვა სააზროვნო დონეზე გათვლილი

მრავალფეროვანი შემაჯამებელი დავალებების შედგენა;

* დიფერენცირებული შემაჯამებელი სამუშაოსთვის დავალებების შედგენა და მათი დახარისხება კატეგორიების მიხედვით;

 **ინტერვენციების განხორციელება**

* კლასში ტარდება შემაჯამებელი დავალებების მსგავსი სავარჯიშოების 8-10 წუთიანი წერა თითქმის ყოველ გაკვეთილზე , რასაც მოყვება მისი განხილვა და ანალოგიური დავალებების მიცემა საშინაო დავალებად.
* შემაჯამებელი სამუშაოს დავალებების რაოდენობისა და შეფასების რუბრიკის შედგენისას გათვალისწინებულია მოსწავლეთა სურვილები და რჩევები.
* ტარდება პრეტესტი, რომელზეც მოსწავლეები მიიღებენ მხოლოდ განმავითარებელ შეფასებას, რაც დიდ დახმარებას გაუწევდათ შემაჯამებელი სამუშაოს წარმატებით შესრულებაში.
* პრეტესტის ჩატარების შემდეგ მოსწავლეებს უფლება აქვთ თავიანთი ნამუშევრები წაეღოთ სახლში, ეპოვონ და ჩაასწორონ შეცდომები, ხოლო II დღეს ეწყობა ერთობლივი განხილვა.
* პრეტესტის ნამუშევრების განხილვის შემდეგ ტარდება შემაჯამებელი სამუშაო, რომელიც მოიცავს პრეტესტზე მიწოდებული დავალებების ანალოგიურ მაგალითებს.

 **ინტერვენციის შედეგები**

 ამ ყველაფრის გათვალისწინების შემდეგ ჩატარებული N4 შემაჯამებელი სამუშაოს შედეგებმა მოლოდინს გადააჭარბა. შედეგი ასეთ

 ,,10“ დაიმსახურა 12% -მა

 ,,9“ ------------ 12% - მა

 ,,8“ ------------ 23%-მა

 ,,7“ ------------ 23%-მა

 ,,6“ ------------ 15%-მა

 ,,5“ ------------ 10%-მა

 „4“------------------- 5 %-მა

 აღნიშნული შედეგები გაცილებით მაღალია, ვიდრე წინა 3 შემაჯამებლის შედეგები.

 **დასკვნა**

სკოლაში ჩატარებული პრაქტიკული კვლევის საფუძველზე შეგვიძლია დავასკვნათ, რომ VI – XII კლასებში შემაჯამებელი შეფასების შემოღებით გამოწვეული პრობლემების მიზეზებია:

* პედაგოგთა შორის ინფორმაციის გაცვლის ნაკლებობა;
* I-IV და V-VI კლასებში განსხვავებული შეფასებების სისტემის გამოყენება
* წერილობითი კომენტარის გამოყენების დაბალი სიხშირე და კომენტარების არაეფექტურობა;
* შემაჯამებელი დავალებების ფორმატისა და სტრუქტურის შეუსაბამისობა მოსწავლეთა შესაძლებლობებსა და საჭიროებებზე;
* შეფასების კრიტერიუმების ბუნდოვანობა.

 **რეფლექსია**

**„პრაქტიკული კვლევა არის ერთ-ერთი საუკეთესი გზა იმისთვის, რომ გავიგოთ, რა ხდება ჩვენს სკოლაში და როგორ ვაქციოთ ის უკეთეს ადგილად.“**

 კვლევის შედეგები განვიხილეთ კათედრის სხდომაზე; წლების განმავლობაში შემაჯამებელი დავალებების შედეგების შეუსაბამობა მიმდინარე შეფასებასთან არა მარტო ქართულის მასწავლებლების პრობლემა.

კოლეგებმა დაადასტურეს, რომ ხშირ შემთხვევაში შემაჯამებელი დავალებები ერთფეროვნია, მოსწავლეები არ იცნობენ შეფასების რუბრიკებს; შემაჯამებელი სამუშაოს შემდეგ ნაგვიანევად, ან საერთოდ არ ხდება უკუკავშირი.

 კოლეგებმა გამოთქვეს მოსაზრებები, რეკომენდაციები, შენიშვნები. ყველანი შევთანხმდით, რომ გავაუმჯობესოთ თანამშრომლობა ერთმანეთთან; გამჭვირვალე და გასაგები გავხადოთ მოსწავლეთათვის შეფასების კრიტერიუმები; მოვარგოთ შემაჯამებელი დავალებების ფორმატი და სტრუქტურა მოსწავლეთა შესაძლებლობებს და საჭიროებებს.

**გამოყენებული ლიტერატურა**

1. მ. ინასარიძე , ს. ლობჟანიძე , მ. რატიანი , ი.სამსონია - ,,მასწავლებლის საქმიანობის

დაწყების, პროფესიული განვითარებისა და კარიერული წინსვლის სქემის

გზამკვლევი“ ნაწ. II მასწავლებელთა პროფესიული განვითარების ეროვნული

ცენტრი, 2016; <http://tpdc.gov.ge/uploads/pdf_documents/gzamkvlevi%20meore%20nawili.pdf>

2. ს. ლობჟანიძე - ,,როგორ წარვმართოთ პედაგოგიური კვლევები ‘’ ინტერნეტჟურნალი

,,მასწავლებელი“ 2012 წ. 3 მაისი, <http://mastsavlebeli.ge/?p=281>

3. მ. გიორგაძე -,,როგორ ვომუშაოთ პედაგოგიურ კვლევებზე?“ /ციფრული

რესურსი/ <http://www.slideshare.net/mylenss/ss-15892201>

4. თ. ზურაბიშვილი- ,,თვისებრივი მეთოდები სოციალურ კვლევაში“ სოციალურ

სოციალურ მეცნიერებათა ცენტრი 2006 წ. <http://old.ucss.ge/geo/publication/publications_detail.php?ID=173>

5.ლ. წულაძე- ,,რაოდენობრივი კვლევის მეთოდები სოციალურ მეცნიერებებში“ თბ.

2008წ.

 <http://css.ge/files/Books/Books/raodenobrivi_kvlevis_meTodebis_saxelomzgv.pd>